Publication: Magyar Közlöny
Issue: MK-2011-4 (Year: 2011, Number: 4)
Era: contemporary
Section: kapcsolódó törvénymódosításokról szóló 1999. évi LXXV. törvény 7. §-a szerinti, és az önkormányzat által kijelölt
Paragraph Index: 673

2. Az Egyezményben szereplõ „különleges nyilvántartás”, „külön igazolvány”, „különleges ellenõrzés”, „különleges bejelentési elõírás” fogalomkörébe álláspontom szerint sem a nyelvtani értelmezés alapján, sem tartalmilag nem tartozik bele az R. alapján kiadott igazolás, mivel: – különleges nyilvántartást egyetlen szerv sem vezet a prostituáltról, – az igazolás nem tekinthetõ „külön igazolványnak”, mivel nem azt a tényt tartalmazza, hogy birtokosa prostituált és rendelkezik az e tevékenység végzéséhez szükséges engedéllyel, hanem csak azt, hogy öt, miniszteri rendeletben meghatározott fertõzõ betegségben a vizsgálat idõpontjában nem szenved; – az orvosi ellenõrzés nem tekinthetõ az Egyezmény szerinti különleges ellenõrzésnek (nem a prostituáltat magát ellenõrzik, hanem a betegséggel fertõzöttségét); – és a prostituáltnak a tevékenysége végzését nem kell bejelentenie.

Source: https://magyarkozlony.hu/hivatalos-lapok/b01a4a3521ee82e58aafbccde474f8b773fd6cea/dokumentumok/eb2ca2cf85f2fec91024a65e26bccba5aea38d4c/letoltes